Хуго Бал
Скица

Превод от немски: Венцеслав Константинов, —

chitanka.info

На черносвъсената райска порта

Стои блестящата луна

И пази божия покой.

Изникват страшни облаци.

Седефени и люспести. Оглеждат

Глупаво пазача и се вмъкват

Вероломно покрай него.

Долу на земята хората заспиват

В тъмни хижи, а владетелката Нощ преследва

Със сребърни стрели невидим дивеч.

1916

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.